劉穎鏇「執二攤」頂替游嘉欣 談揀偶擁一條件可忽視身高
李家鼎和劉穎鏇今日(11/04)出席《FIBA 3x3 巴黎奧運資格賽》活動。現場除了準備開辦籃球比賽外,還有一系列小食攤位。活動原定由游嘉欣出席,但由於游嘉欣身體不適,所以改為由劉穎鏇出席。
劉穎鏇接受《香港01》訪問時,大讚現場佈置,表示到時可以一邊睇籃球賽一邊享受美食是一件樂事。說起籃球,大家都會記得她曾是藍球好手。她說:「哈哈,都有(打籃球)嘅,不過好少,加上香港好多街場,但係好少室內場。」
是不是因為「做了明星就不想打街場」?她連忙否認,表示只是不習慣香港天氣。她回答:「喺外國慣咗喺室內打,可能香港天氣特別熱,有時冇咁放,街場會混合好多其他人,所以又驚好容易整親。」她坦言,不想因為打籃球受傷而影響拍攝劇集及工作進度。
問到網民最關心的愛情問題,劉穎鏇的感情生活似乎還是空白一遍。受訪時她照舊以「事業為重先啦」回應。問到揀偶條件,她回答:「唔...條件呀?好難有個list,啱就啱囉。」高度有關嗎?她又回答:「同我咁高或者高過我囉,咁就吸引啲。」如果王祖藍一般的身高呢?她回答:「咁佢有才華!唔同嘅,好難睇外表,如果我鍾意佢個人就唔會太介意呢個身高。」